Document ID: 32006D0552

ΑΠΌΦΑΣΗ ΤΗΣ ΕΠΙΤΡΟΠΉΣ
της 3ης Αυγούστου 2006
για την τροποποίηση του παραρτήματος XI της οδηγίας 2003/85/ΕΚ του Συμβουλίου όσον αφορά τον κατάλογο των εργαστηρίων που είναι εξουσιοδοτημένα να χειρίζονται ζώντες ιούς αφθώδους πυρετού για την παραγωγή εμβολίων
[κοινοποιηθείσα υπό τον αριθμό Ε(2006) 3447]
(Κείμενο που παρουσιάζει ενδιαφέρον για τον ΕΟΧ)
(2006/552/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και με την τροποποίηση της οδηγίας 92/46/ΕΟΚ (1), και ιδίως το άρθρο 67 παράγραφος 2,
Εκτιμώντας τα ακόλουθα:
(1)
Η οδηγία 2003/85/ΕΚ καθορίζει τα ελάχιστα μέτρα ελέγχου που πρέπει να εφαρμόζονται σε περίπτωση εμφάνισης κρούσματος αφθώδους πυρετού καθώς και ορισμένα προληπτικά μέτρα που αποβλέπουν στο να αυξήσουν την ενημέρωση και την ετοιμότητα των αρμόδιων αρχών και της κτηνοτροφικής κοινότητας σχετικά με την εν λόγω νόσο.
(2)
Στα προληπτικά μέτρα που καθορίζονται στην οδηγία 2003/85/ΕΚ περιλαμβάνεται η διάταξη σύμφωνα με την οποία τα κράτη μέλη οφείλουν να εξασφαλίζουν ότι ο χειρισμός ζώντων ιών αφθώδους πυρετού για την παρασκευή είτε αδρανοποιημένων αντιγόνων για την παραγωγή εμβολίων είτε εμβολίων καθώς και οι συναφείς έρευνες διεξάγονται μόνον σε εγκεκριμένα εργαστήρια, τα οποία απαριθμούνται στο μέρος B του παραρτήματος XI της εν λόγω οδηγίας.
(3)
Οι αρμόδιες αρχές της Γερμανίας ενημέρωσαν επισήμως την Επιτροπή σχετικά με ορισμένες αλλαγές όσον αφορά τους παρασκευαστές εμβολίων για τον αφθώδη πυρετό στο εν λόγω κράτος μέλος. Η Γερμανία έχει ανανεώσει τις απαραίτητες εγγυήσεις ασφαλείας για το εργαστήριο που βρίσκεται στην επικράτειά της.
(4)
Για λόγους ασφαλείας είναι σημαντική η ενημέρωση του καταλόγου εθνικών εργαστηρίων, τα οποία είναι εξουσιοδοτημένα να χειρίζονται ζώντες ιούς αφθώδους πυρετού για την παραγωγή εμβολίων, στην οδηγία 2003/85/ΕΚ.
(5)
Αντίστοιχα, είναι αναγκαίο να αντικατασταθεί ο κατάλογος των εργαστηρίων που είναι εξουσιοδοτημένα να χειρίζονται ζώντες ιούς αφθώδους πυρετού για την παραγωγή εμβολίων στο μέρος Β του παραρτήματος XI της οδηγίας 2003/85/ΕΚ από τον κατάλογο του παραρτήματος της παρούσας απόφασης.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα XI της οδηγίας 2003/85/ΕΚ, το μέρος B αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση εφαρμόζεται από την 3η Ιουλίου 2006.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 3 Αυγούστου 2006.

Labels: 7
0
18
6